Δημόσια Κεντρική Βιβλιοθήκη Βέροιας

'Όταν τα λόγια δυσκολεύονται να βγουν" ημερίδα για γονείς στη Δημόσια Κεντρική Βιβλιοθήκη της Βέροιας
2026-03-28 11:30 - 13:00 (Europe/Athens)
ΔΕΛΤΙΟ ΤΥΠΟΥ

‘Όταν τα λόγια δυσκολεύονται να βγουν”
ημερίδα για γονείς στη Δημόσια Κεντρική Βιβλιοθήκη της Βέροιας

Το παιδί σας μιλάει λίγο ή και καθόλου;

Καταλαβαίνει αλλά δεν μιλάει;
Μιλάει αλλά δεν το καταλαβαίνουν οι άλλοι;
Δεν επαναλαμβάνει λέξεις;

Όταν τα λόγια δυσκολεύονται να βγουν, πολλές φορές δεν αφορά μόνο τις λέξεις.
Αφορά την επικοινωνία, την ακοή, την αισθητηριακή ετοιμότητα και τη συνολική ανάπτυξη του παιδιού.
Στην ημερίδα «Όταν τα λόγια δυσκολεύονται να βγουν» θα μιλήσουμε για:
• την ανάπτυξη λόγου και ομιλίας
• τα ηλικιακά ορόσημα
• την αισθητηριακή ετοιμότητα
• την ακοή και τις συχνές ωτίτιδες
• πότε χρειάζεται αξιολόγηση
• τι μπορούν να κάνουν οι γονείς στην καθημερινότητα

Αλεξόπουλος Κωνσταντίνος – ΩΡΛ Ιατρός
Τραπεζανλή Ραφαέλα – Β. Εργοθεραπείας
Μπέκα Αθηνά – Λογοθεραπεύτρια
Γιατί κάθε παιδί έχει κάτι να πει.
Απλώς μερικές φορές χρειάζεται τον σωστό τρόπο για να το πει.

Η είσοδος είναι ΕΛΕΥΘΕΡΗ για όλους.
📍 Δημόσια Κεντρική Βιβλιοθήκη Βέροιας
📅 28/03/2026
⏰ 11.30 – 13.00

Διοργάνωση:

Κέντρο Ειδικών Θεραπειών “Ενσυναίσθηση”
website: en-synaisthisi.gr

«Επιστήμονες για μία ημέρα 2026» διαδικτυακό Masterclass για μαθητές λυκείου από τους ερευνητές του CERN και GSI για τη χρήση της Φυσικής επιστήμης πάνω στην Ιατρική Θεραπεία 28 Μαρτίου 2026
2026-03-28
Τα ερευνητικά κέντρα CERN και GSI, το Αριστοτέλειο Πανεπιστήμιο Θεσσαλονίκης, και το Γενικό Νοσοκομείο Παπαγεωργίου Θεσσαλονίκης με την υποστήριξη της Δημόσιας Κεντρικής Βιβλιοθήκης της Βέροιας, και της Περιφέρειας Κεντρικής Μακεδονίας παρουσιάζουν το Σάββατο 28 Mαρτίου 2026, ένα μοναδικό Masterclass για μαθητές Λυκείου, για τη χρήση της Φυσικής επιστήμης πάνω στην Ιατρική Θεραπεία.
Το νέο αυτό Particle Therapy Masterclass https://indico.cern.ch/e/PTMC, θα επιτρέψει στους μαθητές να συμμετέχουν σε καινοτόμες ερευνητικές μεθόδους, πάνω στην τεχνική θεραπείας σοβαρών μορφών καρκινικών όγκων, όπως αυτό γίνεται στο Γερμανικό Κέντρο Έρευνας για τον Καρκίνο DKFZ https://www.dkfz.de/ στη Χαϊδελβέργη.
Η τεχνική αυτή χρησιμοποιεί φωτόνια, πρωτόνια ή ιόντα άνθρακα σε συνδυασμό με ειδικό λογισμικό. Στο σύνδεσμο που ακολουθεί μπορείτε να δείτε ένα δείγμα της ερευνητικής εργαλειοθήκης matRad, που δείχνει τα βασικά βήματα για το σχεδιασμό θεραπείας καρκινικών όγκων https://videos.cern.ch/record/2690592
Το πρόγραμμα του ολοήμερου εργαστηρίου (Masterclass) περιλαμβάνει ένα μεγάλο εύρος ενημερωτικών δράσεων από τη βασική έρευνα που πραγματοποιείται στα ερευνητικά εργαστήρια, έως τις εφαρμογές των αποτελεσμάτων αυτών στην κοινωνία και στη θεραπεία του καρκίνου.
Το πρωί: παρουσιάσεις που περιλαμβάνουν βίντεο και εικονική επίσκεψη στο πείραμα ALICE βαρέων ιόντων στο CERN (στην ελληνική γλώσσα).
Το απόγευμα: πρακτική άσκηση, από ομάδα του ΑΠΘ και CERN.
Στις 17:00 θα διεξαχθεί κοινή βιντεοδιάσκεψη με άλλα ινστιτούτα, ειδικούς από το DKFZ / Χαϊδελβέργη και εικονική επίσκεψη στο κέντρο θεραπείας βαρέων ιόντων CNAO στην Ιταλία https://fondazionecnao.it/en/ και στο ερευνητικό κέντρο GSI της Γερμανίας https://www.gsi.de/ (στην αγγλική γλώσσα)
Το πρόγραμμα και άλλες χρήσιμες πληροφορίες θα βρείτε στο σύνδεσμο που ακολουθεί https://indico.cern.ch/event/1641437/

Ηλικίες συμμετεχόντων: 15-19
Ο αριθμός των θέσεων είναι περιορισμένος και θα τηρηθεί σειρά προτεραιότητας.
Οι ενδιαφερόμενοι μαθητές μπορούν να δηλώσουν συμμετοχή στο σύνδεσμο που ακολουθεί: https://indico.cern.ch/event/1641437/registrations/125319/
και θα ειδοποιηθούν ηλεκτρονικά για τη συμμετοχή τους, η οποία θα γίνει διαδικτυακά μέσω Zoom για την πρακτική άσκηση το απόγευμα.
ΟΙ ΠΡΩΙΝΕΣ ΟΜΙΛΙΕΣ ΘΑ ΠΡΑΓΜΑΤΟΠΟΙΗΘΟΥΝ ΜΕΣΑ ΑΠΟ ΤΟ ΚΑΝΑΛΙ ΤΗΣ ΚΕΝΤΡΙΚΗΣ ΒΙΒΛΙΟΘΗΚΗΣ ΒΕΡΟΙΑΣ ΣΤΟ YOUTUBELINK: https://www.youtube.com/user/libveria

Το Particle Therapy Masterclass, αναπτύχθηκε από το ερευνητικό κέντρο GSI, εντάσσεται στο International Physics Masterclasses https://ippog.org/imc-international-masterclasses, μια καθιερωμένη εδώ και χρόνια εκπαιδευτική δραστηριότητα προσέγγισης και ιδιαίτερα σημαντικό έργο του International Particle Physics Outreach Group, IPPOG, https://ippog.org, που διαδίδεται σε όλο τον κόσμο.

Τα διάφορα Masterclasses του προγράμματος παρουσιάζονται κάθε χρόνο σε περίπου 65 χώρες, όπως και στην Ελλαδα https://www.physics.ntua.gr/MC_2026/
με τη συμμετοχή 300 ερευνητικών – επιστημονικών κέντρων και το παρακολουθούν περίπου 15.000 μαθητές.
Πιστοποιητικό παρακολούθησης θα δοθεί στους μαθητές που θα παρακολουθήσουν το πρόγραμμα και θα παραδώσουν τουλάχιστον μια από τις ασκήσεις της απογευματινής συνεδρίας.
Επιστημονικά υπεύθυνη της δράσης είναι η κα Γιώτα Φωκά,
Φυσικός- Ερευνήτρια GSI και CERN

Εργαστήριο Εκπαίδευσης Βιβλιοθηκονόμων και Πολιτών στον Πληροφοριακό Γραμματισμό, τον Γραμματισμό των Μέσων, την Αντιμετώπιση της Παραπληροφόρησης και την Παιχνιδοποίηση
2026-03-27 12:30 - 14:30
Η Δημόσια Κεντρική Βιβλιοθήκη της Βέροιας με την επιστημονική ευθύνη του Εργαστηρίου ΜεταΔΕΔΟΜΕΝΩΝ του Τμήματος Βιβλιοθηκονομίας, Αρχειονομίας και Συστημάτων Πληροφόρησης του Διεθνούς Πανεπιστημίου της Ελλάδος, στο πλαίσιο του ευρωπαϊκού έργου NEDLib διοργανώνει Εργαστήριο Εκπαίδευσης Βιβλιοθηκονόμων και Πολιτών στον Πληροφοριακό Γραμματισμό, τον Γραμματισμό των Μέσων, την Αντιμετώπιση της Παραπληροφόρησης και την Παιχνιδοποίηση

Ημέρα: Παρασκευή 27/03/2026
Τοποθεσία: Δημόσια Κεντρική Βιβλιοθήκη Βέροιας
Ώρα: 12.30

Ομιλητές:
Ασπασία Τασιοπούλου, Βιβλιοθηκονόμος Δημόσιας Κεντρικής Βιβλιοθήκης Βέροιας
Ελένη Φίλη, Ερευνήτρια του Εργαστηρίου ΜεταΔΕΔΟΜΕΝΩΝ του Τμήματος Βιβλιοθηκονομίας, Αρχειονομίας και Συστημάτων Πληροφόρησης του Διεθνούς Πανεπιστημίου της Ελλάδος.
Εμμανουήλ Γαρουφάλλου, Καθηγητής Τμήματος Βιβλιοθηκονομίας, Αρχειονομίας και Συστημάτων Πληροφόρησης του Διεθνούς Πανεπιστημίου της Ελλάδος, Διευθυντής του Εργαστηρίου ΜεταΔΕΔΟΜΕΝΩΝ.

Στο πλαίσιο του ευρωπαϊκού έργου NEDLib, αναπτύχθηκε ένα ολοκληρωμένο εκπαιδευτικό πρόγραμμα για την ενίσχυση των γνώσεων και δεξιοτήτων των βιβλιοθηκονόμων, των εκπαιδευτικών και των πολιτών σε θέματα πληροφοριακού και ψηφιακού γραμματισμού. Το πρόγραμμα βασίζεται στη δημιουργία τεσσάρων εξειδικευμένων εγχειριδίων και στην ανάπτυξη πρακτικών δραστηριοτήτων, τα οποία στοχεύουν στην υποστήριξη των βιβλιοθηκών ως χώρων μάθησης, ενημέρωσης και ενίσχυσης της κριτικής σκέψης των πολιτών. Το εκπαιδευτικό υλικό διατίθεται σε ελεύθερη πρόσβαση, ώστε να μπορεί να αξιοποιηθεί από επαγγελματίες των βιβλιοθηκών και της εκπαίδευσης για την οργάνωση αντίστοιχων δράσεων και εκπαιδευτικών προγραμμάτων και χωρίζεται σε τέσσερις ενότητες:
1η ενότητα: Πληροφοριακός Γραμματισμός: παρουσίαση του σχετικού εγχειριδίου που εστιάζει στις δεξιότητες αναζήτησης, αξιολόγησης και ορθής χρήσης της πληροφορίας. Οι βιβλιοθηκονόμοι, εκπαιδευτικοί και πολίτες γνωρίζουν εργαλεία και μεθόδους που μπορούν να βοηθήσουν τους χρήστες να εντοπίζουν αξιόπιστες πηγές και να αναπτύσσουν κριτική στάση απέναντι στον μεγάλο όγκο πληροφοριών που κυκλοφορεί στο διαδίκτυο.
2η ενότητα: Γραμματισμός των Μέσων και Ψηφιακός Γραμματισμός: εδώ εξετάζεται ο τρόπος λειτουργίας των μέσων ενημέρωσης, η δομή και η ιδιοκτησία τους, καθώς και οι δεξιότητες που απαιτούνται για την κατανόηση και την υπεύθυνη χρήση του ψηφιακού περιεχομένου. Μέσα από πρακτικές δραστηριότητες, οι συμμετέχοντες εξοικειώνονται με την ανάλυση μηνυμάτων των μέσων, την αναγνώριση προκαταλήψεων και την υπεύθυνη χρήση των ψηφιακών πλατφορμών.
3η ενότητα: Παραπληροφόρηση και τις Ψευδείς Ειδήσεις: στο αντίστοιχο εγχειρίδιο αναλύονται τα φαινόμενα της παραπληροφόρησης, της χειραγώγησης της πληροφορίας και των σύγχρονων μορφών ψηφιακής παραπλάνησης. Οι εκπαιδευόμενοι ενημερώνονται για τρόπους ελέγχου της αξιοπιστίας μιας πληροφορίας, για τη διασταύρωση πηγών και για την αναγνώριση ειδήσεων που ενδέχεται να είναι παραπλανητικές ή ανακριβείς.
4η ενότητα: Παιχνιδοποίηση (Gamification): το σχετικό εγχειρίδιο προτείνει τρόπους αξιοποίησης παιχνιδιών και διαδραστικών δραστηριοτήτων στην εκπαιδευτική διαδικασία. Μέσα από παραδείγματα και πρακτικές ασκήσεις, οι εκπαιδευόμενοι μαθαίνουν πώς μπορούν να οργανώνουν δραστηριότητες στις βιβλιοθήκες που ενισχύουν τη συμμετοχή των χρηστών και διευκολύνουν τη μάθηση μέσα από την εμπειρία.
Συνολικά, το πρόγραμμα εκπαίδευσης συνδυάζει τη θεωρητική παρουσίαση των τεσσάρων εγχειριδίων με την εφαρμογή πρακτικών δραστηριοτήτων, δίνοντας στους βιβλιοθηκονόμους, στους εκπαιδευτικούς και στους πολίτες τη δυνατότητα να οργανώνουν εκπαιδευτικές δράσεις σε βιβλιοθήκες, σχολεία και κέντρα διά βίου μάθησης και να συμβάλλουν στην ενίσχυση της πληροφοριακής και ψηφιακής παιδείας.

Δηλώστε έγκαιρα συμμετοχή στο σύνδεσμο που ακολουθεί:
https://forms.office.com/e/C5NdzxfJVT?origin=lprLink
Οι συμμετέχοντες θα λάβουν βεβαίωση παρακολούθησης

Ο κώδικας του ταύρου της Μάλαγα
2026-03-23 18:30 - 19:30
Εμπνεόμαστε από τον φανταστικό κόσμο του Πάμπλο Πικάσο και ανακαλύπτουμε τον μυστικό κώδικα του “παράξενου ταύρου”!
Για παιδιά 7-11 ετών. Στα Μαγικά κουτιά.

Παρουσίαση της μουσικής έκδοσης «Όλα τα Περπάτησα – Μουσικές των Ημαθιώτικων Πιερίων» του Δημήτρη Τσιγγενόπουλου
2026-03-23 18:00 - 19:30
Η Δημόσια Κεντρική Βιβλιοθήκη της Βέροιας σας προσκαλεί στην παρουσίαση της μουσικής έκδοσης «Όλα τα Περπάτησα – Μουσικές των Ημαθιώτικων Πιερίων» του ερευνητή και μουσικού Δημήτρη Τσιγγενόπουλου.
Η εκδήλωση θα πραγματοποιηθεί τη Δευτέρα 23 Μαρτίου 2026 και ώρα 18:00, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας (Έλλης 8, 2ος όροφος).
Η έκδοση αποτελεί μια σημαντική καταγραφή και ανάδειξη της μουσικής παράδοσης των Πιερίων της Ημαθίας, συγκεντρώνοντας παραδοσιακούς σκοπούς και τραγούδια της περιοχής, συμβάλλοντας ουσιαστικά στη διατήρηση και διάδοση της τοπικής πολιτιστικής κληρονομιάς.
Για το έργο θα μιλήσουν:

Γιώργης Μελίκης, δημοσιογράφος και ερευνητής λαϊκού πολιτισμού
Αθανάσιος Σταυρίδης, χοροδιδάσκαλος και ερευνητής λαϊκού πολιτισμού

Τη συζήτηση θα συντονίσει η Ελένη Αναγνώστου, μουσικός και υπεύθυνη σχολικών χορωδιών.
Στο πλαίσιο της εκδήλωσης θα παρουσιαστούν ζωντανά παραδοσιακοί σκοποί και τραγούδια της περιοχής, από τους μουσικούς Ευάγγελο, Βασίλειο και Γεώργιο Γκουτζιλίκα, καθώς και την Βαΐνα-Αγγελίνα Παπαγεωργοπούλου.
Την ημέρα της εκδήλωσης θα υπάρχει δυνατότητα προμήθειας του CD στον χώρο της παρουσίασης.
Η εκδήλωση είναι ανοιχτή στο κοινό.
Live Streaming URL
https://new.diavlos.grnet.gr/el/room/5065/event/7920

Ο κρυφός ρυθμός της Αλάμπρα
2026-03-23 17:00 - 18:00
Μέσα στα περίτεχνα μοτίβα του παλατιού της Αλάμπρα, κρύβεται ένας μυστικός ρυθμός που μας καλεί να τον δημιουργήσουμε.
Για παιδιά 5-6 ετών. Με προεγγραφή . Στα Μαγικά κουτιά.

«Τα γενέθλια του μπαμπά»: το νέο μυθιστόρημα του Ι.Ν. Δεσύπρη παρουσιάζεται στη Βέροια
2026-03-21 12:00
Η Δημόσια Κεντρική Βιβλιοθήκη Βέροιας, το βιβλιοπωλείο «Ηλιοτρόπιο» και η Άμμων Εκδοτική διοργανώνουν την επίσημη παρουσίαση του νέου βιβλίου του συγγραφέα Ι.Ν. Δεσύπρη με τίτλο «Τα γενέθλια του μπαμπά».
Η εκδήλωση θα πραγματοποιηθεί το Σάββατο 21 Μαρτίου 2026, στις 12:00 το μεσημέρι, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας (Έλλης 8).
Το νέο μυθιστόρημα του Ι.Ν. Δεσύπρη κινείται στον χώρο της υπαρξιακής λογοτεχνίας και εστιάζει στην ανθρώπινη αγωνία απέναντι στον χρόνο, τη μοναξιά και τη συνειδητοποίηση της ηλικίας.
Την ημέρα των γενεθλίων του, ο κεντρικός ήρωας έρχεται αντιμέτωπος με ερωτήματα που συχνά παραμένουν αναπάντητα: είναι απλώς η φυσική ροή του χρόνου ή η αίσθηση του μη αναστρέψιμου γήρατος; Μέσα σε μια ατμόσφαιρα φορτισμένη με άγχος και υπαρξιακή αναζήτηση, το περιβάλλον του επιχειρεί να τον αιφνιδιάσει ευχάριστα με μια μικρή έκπληξη. Ωστόσο, η ίδια η ζωή φαίνεται να επιφυλάσσει απρόβλεπτες ανατροπές.
Πρόκειται για ένα αισιόδοξο, κοινωνικό και ερωτικό μυθιστόρημα που εμβαθύνει στην ψυχοσύνθεση των «μπαμπάδων κάποιας ηλικίας», αναδεικνύοντας την ανάγκη για επικοινωνία, συντροφικότητα και νέες αρχές.
Για το βιβλίο θα μιλήσουν:

Φυλλιώ Κατσαβουνίδου, Αρχιτέκτων Μηχανικός
• Νίκος Βουδούρης, Δημοσιογράφος
• Ι.Ν. Δεσύπρης, Συγγραφέας

Λίγα λόγια για τον συγγραφέα
Ο Ι. Ν. Δεσύπρης γεννήθηκε το 1952 στον Πειραιά. Σπούδασε Χημικός Μηχανικός και πραγματοποίησε διδακτορικές σπουδές στον τομέα των καυσίμων και της ενέργειας. Έχει ζήσει και εργαστεί στη Βρετανία, τη Γερμανία, την Ολλανδία και σε χώρες της Νοτιοανατολικής Ευρώπης, ενώ έχει επισκεφθεί πολλές ακόμη χώρες.
Τα τελευταία χρόνια ζει και εργάζεται στην Αθήνα. Κατά καιρούς δημοσιεύει ιστορίες και ποιήματα, εμπνευσμένα από διαφορετικούς τόπους, χρόνους και εμπειρίες ζωής. Στο νεανικό παρελθόν του έχει δημοσιεύσει έργα είτε με το όνομα Γιάννης Δεσύπρης είτε με το ψευδώνυμο Γιάννης Θαλασσινός.

SLAM POETRY ΣΤΗ ΒΕΡΟΙΑ
2026-03-20 10:00 - 12:00
Ας αφήσουμε τους ποιητές και τις ποιήτριες
μέσα μας να μιλήσουν στον έξω κόσμο.

Κάθε χρόνο στις 21 Μαρτίου φορείς και συλλογικότητες
οργανώνουν εκδηλώσεις για να τιμήσουν
την Παγκόσμια Ημέρα Ποίησης.
Στο πλαίσιο αυτών των εορτασμών
η Δημόσια Κεντρική Βιβλιοθήκη Βέροιας
και η Εφορεία Αρχαιοτήτων Ημαθίας
διοργανώνουμε για τρίτη χρονιά
μια δράση αφιερωμένη στην Slam Poetry,
τη σύγχρονη δυναμική προφορική ποίηση.
Καλούμε το εφηβικό μας κοινό να εκφραστεί ποιητικά
και να ερμηνεύσει προφορικά
ιδέες, προβληματισμούς, όνειρα και πάθη.

Η δράση απευθύνεται στην σχολική κοινότητα
Δευτεροβάθμιας Εκπαίδευσης Ημαθίας
και θα πραγματοποιηθεί στις 20.03.26 στις 10:00
στο Αρχαιολογικό Μουσείο Βέροιας.

Δηλώστε έγκαιρα συμμετοχή συμπληρώνοντας τη φόρμα
στον παρακάτω σύνδεσμο:
https://forms.office.com/e/xikHwCbuas?origin=lprLink

ΒΙΟΓΡΑΦΙΕΣ 4 + 1 ΓΥΝΑΙΚΕΣ
2026-03-18 17:00 - 21:00
Ο Σύλλογος Κοινωνικής Παρέμβασης «ΕΡΑΣΜΟΣ», στο πλαίσιο της ΠΑΓΚΟΣΜΙΑΣ ΗΜΕΡΑΣ της ΓΥΝΑΙΚΑΣ τον μήνα Μάρτιο, μεταξύ άλλων, οργανώνει την 1η ΣΥΝΑΝΤΗΣΗ VIDEO ART FEST στη Βέροια και παρουσιάζει τις εργασίες 4 + 1 γυναικών με γενικό τίτλο «ΒΙΟΓΡΑΦΙΕΣ 4+1 ΓΥΝΑΙΚΕΣ».
Τέσσερεις (4) γυναίκες, που κατοικοεδρεύουν , Άννη Καλτσίδου και Στέλλα Κολυβοπούλου στη Θεσσαλονίκη, Γεωργία Λαλέ στη Ν.Υ., Μαρία Σαλουβάρδου στο Βερολίνο και μία (1)στην πόλη μας Κατερίνα Αναστασίου, συναντιούνται στη Βέροια και «συν πράττουν» με σκοπό να κινητοποιήσουν μέσω του έργου τους το συναίσθημα και να ευαισθητοποιήσουν τον θεατή σε θέματα «ταμπού» που απασχολούν έντονα τον κόσμο μας και άπτονται μιας ειδικής αντιμετώπισης όχι μόνο από τους φορείς αλλά και από την ίδια την κοινωνία καθώς οι άνθρωποι αποσιωπούμε ζητήματα που μπορεί να μας κάνουν να νιώσουμε ευάλωτοι ή να προκαλέσουμε αρνητικές αντιδράσεις από το περιβάλλον μας.
Ο «ΕΡΑΣΜΟΣ», λειτουργεί ως πλατφόρμα διαλόγου, σπάζοντας την απομόνωση και ενισχύοντας τη συλλογική δράση καθώς πιστεύουμε πως οι κοινωνίες δύναται να αλλάζουν μόνο μέσα από εκπαίδευση και γνώση. Η Τέχνη έρχεται να συνεπικουρήσει ακριβώς σε αυτό, να γίνει καταφύγιο αλλά και να υποψιάσει, να ευαισθητοποιήσει τον θεατή προσφέροντας ένα ακόμα παράθυρο στη σκέψη και στη ψυχή.
Η δράση «ΒΙΟΓΡΑΦΙΕΣ 4+1 ΓΥΝΑΙΚΕΣ» φιλοξενείται σε διαφορετικά σημεία της πόλης ταυτόχρονα και λειτουργεί ως ένας αστικός ιστός που μεταμορφώνει και αναζωογονεί το δημόσιο χώρο, μας συνδέει με τον Πολιτισμό, τον Χρόνο και τον Χώρο και μας προσφέρει μια σειρά από κοινωνικά, πολιτισμικά και ψυχολογικά οφέλη.
Μπορούμε να χαρακτηρίσουμε το δρώμενο «ως ανάβαση αυτογνωσίας», καθώς μας καλεί σε ένα οδοιπορικό τέχνης, σηματοδοτώντας μια βιωματική περιηγητική εμπειρία μέσα στον κόσμο της δημιουργίας και παράλληλα μετατρέπει την πόλη σε ζωντανή σκηνή αναδεικνύοντας τις δυνατότητες του δημόσιου χώρου ως τόπου συνάντησης και όχι μόνο διέλευσης.
Το Δημαρχείο της πόλης, το Λύκειο Ελληνίδων Βέροιας, η Δημόσια Κεντρική Βιβλιοθήκη και το Υπόγειο παρκινγκ στην Πλατεία Δημαρχείου, εμβληματικοί-ιστορικοί χώροι, τοπωνύμια διαφορετικής σημασίας και συναισθηματικής φόρτισης, φιλοξενούν τις δράσεις, το έργο των 4+1 γυναικών και γίνονται το ιδανικό σκηνικό για να ειπωθούν οι ιστορίες τους, οι ιστορίες μας.
1η ΣΥΝΑΝΤΗΣΗ VIDEO ART FEST – ΒΕΡΟΙΑ 2026 «ΒΙΟΓΡΑΦΙΕΣ 4+1 ΓΥΝΑΙΚΕΣ»
Εγκαίνια: Τετάρτη 18 ΜΑΡΤΙΟΥ 2026, Ω: 17:00 – 21:00
Διάρκεια: 18 – 26 .03.2026
Συμμετέχουν οι:

Κατερίνα Αναστασίου: Υπόγειο παρκινγκ – Πλατεία Δημαρχείου
Άννη Καλτσίδου: φουαγέ Δημαρχείου
Στέλλα Κολυβοπούλου: Δημόσια Κεντρική Βιβλιοθήκη Βέροιας
Γεωργία Λαλέ: Πλατεία Δημαρχείου
Μαρία Σαλουβάρδου: Λύκειο Ελληνίδων Βέροιας

Δείτε το Δελτίο Τύπου

Αποστολή: Τrencadis (Το μωσαϊκό των χρωμάτων)
2026-03-16 18:30 - 19:30
Μικρά ακανόνιστα κομμάτια κρύβουν μια ιστορία που περιμένει να ξαναγεννηθεί!
Για παιδιά 7-11 ετών. Με προεγγραφή. Στα Μαγικά κουτιά.

Η σιωπηλή φρουρός του πάρκου Γκουέλ
2026-03-16 17:00 - 18:00
Ανακαλύπτουμε ένα μυστικό καλά φυλαγμένο, για τους πιο περίεργους εξερευνητές και δίνουμε μορφή στο μυστηριώδες πλάσμα..!
Για παιδιά 5-6 ετών. Με προεγγραφή. Στα Μαγικά κουτιά.

Η δύναμη του «Όχι» – τα όρια στην εποχή των οθονών: ημερίδα για γονείς και εκπαιδευτικούς στη Δημόσια Κεντρική Βιβλιοθήκη της Βέροιας
2026-03-14 11:30 - 13:00
Στη σύγχρονη καθημερινότητα, οι οθόνες έχουν γίνει αναπόσπαστο μέρος της ζωής των παιδιών.
Κι όμως, πολλοί γονείς αναρωτιούνται:

Πόση ώρα μπροστά σε οθόνη είναι τελικά ασφαλής;
Γιατί το παιδί θυμώνει τόσο όταν του λέμε «όχι»;
Πώς μπορούμε να θέσουμε όρια χωρίς συνεχείς συγκρούσεις;
Ποιος είναι ο ρόλος των οθονών στην ανάπτυξη και στη συμπεριφορά των παιδιών;

Η ημερίδα «Δύναμη του Όχι – Τα όρια στην εποχή των οθονών» έρχεται να ανοίξει έναν ουσιαστικό διάλογο γύρω από τη χρήση των οθονών και τη σημασία των ορίων στην ανάπτυξη των παιδιών.

Το θέμα θα αναπτύξουν οι:
Κουτσογιάννης Ευστάθιος – Παιδίατρος
Γεωργουλά Δήμητρα – Ψυχολόγος
Μελιόπουλος Μιλτιάδης – κοινωνικός λειτουργός
Σας προσκαλούμε σε μια ανοιχτή συζήτηση για το πώς μπορούμε να στηρίξουμε τα παιδιά μας, θέτοντας όρια με σεβασμό, συνέπεια και αγάπη.
Η είσοδος είναι ΕΛΕΥΘΕΡΗ για όλους.
📍 Δημόσια Κεντρική Βιβλιοθήκη Βέροιας
📅 14/03/2026
⏰ 11.30 – 13.00

Διοργάνωση : Κέντρο Ειδικών Θεραπειών ΕΝΣΥΝΑΙΣΘΗΣΗ
https://en-synaisthisi.gr/

ΠΑΡΟΥΣΙΑΣΗ ΒΙΒΛΙΟΥ ΣΤΗ ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΒΕΡΟΙΑΣ «Η ΣΦΑΓΗ ΤΗΣ ΚΕΦΑΛΟΝΙΑΣ ΚΑΙ Ο ΕΦΤΑΨΥΧΟΣ ΙΤΑΛΟΣ» | ΣΤΑΥΡΟΣ ΤΖΙΜΑΣ - ΜΑΡΙΝΑ ΓΟΥΣΙΑ ΕΚΔΟΣΕΙΣ ΕΠΙΚΕΝΤΡΟ
2026-03-09 18:00 - 19:30
Οι εκδόσεις Επίκεντρο και η Δημόσια Κεντρική Βιβλιοθήκη Βέροιας διοργανώνουν τη Δευτέρα 9 Μαρτίου, στις 6:00 μ.μ., παρουσίαση του βιβλίου των Σταύρου Τζίμα και Μαρίνας Γούσια, Η Σφαγή της Κεφαλονιάς και ο εφτάψυχος Ιταλός, στη Δημόσια Κεντρική Βιβλιοθήκη Βέροιας (Έλλης 8, Βέροια).
Για τo βιβλίο θα μιλήσουν οι:

Κώστας Ασλάνογλου, δημοσιογράφος
Χαρούλα Ουσουλτζόγλου, δημοσιογράφος & πρώην Δήμαρχος Βέροιας
Γιάννης Ναζλίδης, ζωγράφος, ποιητής

και οι συγγραφείς του βιβλίου

Σταύρος Τζίμας, δημοσιογράφος, διευθυντής ΑΠΕ-ΜΠΕ
Μαρίνα Γούσια, αρχιτέκτονας.

Τη συζήτηση θα συντονίσει ο δημοσιογράφος Νίκος Βουδούρης.

Λίγα λόγια για το βιβλίο
…Έβλεπε την κάνη του όπλου του Γερμανού, ελάχιστα εκατοστά από το πρόσωπό του, να τον σημαδεύει και άκουγε τους άλλους που ήταν μαζί του να του φωνάζουν: «Σκότωσέ τον, τι τον κοιτάζεις;» Γύρω τους γινόταν χαλασμός. Οι επίλεκτες δυνάμεις των Γερμανών δεν έπιαναν αιχμαλώτους Ιταλούς, τους σκότωναν επιτόπου. Αυτή ήταν η διαταγή. Εκείνος όμως δίσταζε, γιατί;
Ήταν Σεπτέμβριος του 1943 και η σφαγή των ανδρών της ιταλικής Μεραρχίας Άκουι στην Κεφαλονιά, βρισκόταν σε εξέλιξη.
Το αίμα έτρεχε ποτάμι στις πλαγιές.
«Μάνα μου, πάει, τελείωσαν όλα», είπα μέσα μου και έκλεισα τα μάτια… Όμως το λάδι στο καντήλι του λοχία Μπρούνο Μπερτόλντι δεν είχε σωθεί…
Τι ακριβώς συνέβη;
Μια απίστευτη ιστορία που ξεκίνησε από τον ορεινό όγκο της Κεφαλονιάς και εξελίχθηκε στα γκουλάγκ του Στάλιν στη Σιβηρία, όπως μας την περιέγραψε ο ίδιος, στο Μπολτσάνο της Βόρειας Ιταλίας, όπου διανύει σήμερα ακάθεκτος το εκατοστό έβδομο έτος της ηλικίας του..
Λίγα λόγια για τους συγγραφείς
Ο Σταύρος Τζίμας γεννήθηκε στον Αυλότοπο Σουλίου Θεσπρωτίας και είναι απόφοιτος του Πανεπιστημίου Μακεδονίας. Εργάστηκε στις εφημερίδας ΝΕΑ, ΒΗΜΑ, ΠΟΝΤΙΚΙ και υπήρξε συνεργάτης της σουηδικής ραδιοφωνίας. Σήμερα είναι επικεφαλής της Διεύθυνσης Μακεδονίας του Αθηναϊκού-Μακεδονικού Πρακτορείου Ειδήσεων και αρθρογραφεί στην εφημερίδα ΚΑΘΗΜΕΡΙΝΗ. Το βιβλίο που κρατάτε στα χέρια σας είναι το τέταρτο του συγγραφέα.
Η Mαρίνα Γούσια γεννήθηκε στα Ιωάννινα το 1984 και μεγάλωσε στη Θεσσαλονίκη, όπου και σπούδασε Αρχιτεκτονική στο ΑΠΘ. Από το 2010 ζει και εργάζεται στην Ιταλία.

Εκδήλωση για το έργο του Θανάση Μαρκόπουλου στη Δημόσια Βιβλιοθήκη της Βέροιας
2026-03-07 12:00 - 14:00
Ο Σύνδεσμος Φιλολόγων Ν. Ημαθίας, η Δημόσια Κεντρική Βιβλιοθήκη Βέροιας, οι Εκδόσεις Μελάνι, το περιοδικό Κοράλλι και το βιβλιοπωλείο Ηλιοτρόπιο παρουσιάζουν τις παρεμβάσεις αιθεροβάμονος του Θανάση Μαρκόπουλου
Ο πηλός και το κανάτι και το αφιέρωμα στον ίδιο του περιοδικού Κοράλλι
το Σάββατο 7 Μαρτίου 2026, στις 12 το μεσημέρι, στη Δημόσια Κεντρική Βιβλιοθήκη της Βέροιας.

Ομιλητές θα είναι
η ποιήτρια και κριτικός Άννα Αφεντουλίδου,
ο κριτικός και γραμματολόγος Αλέξης Ζήρας και
ο συγγραφέας Κώστας Χατζηαντωνίου, διευθυντής του περιοδικού,
ενώ την εκδήλωση θα συντονίσει η πρόεδρος του Συνδέσμου Φιλολόγων Δέσποινα Καρυπίδου.

ΕΡΓΟΒΙΟΓΡΑΦΙΚΟ ΣΗΜΕΙΩΜΑ
Ο Θανάσης Μαρκόπουλος γεννήθηκε το 1951 στα Κρανίδια της Κοζάνης. Σπούδασε Αρχαία Ελληνική και Νεοελληνική Φιλολογία στο Αριστοτέλειο Πανεπιστήμιο Θεσσαλονίκης και έκανε τις μεταπτυχιακές και τις διδακτορικές του σπουδές στο ίδιο Πανεπιστήμιο.
Τα ιδιαίτερα ενδιαφέροντά του εστιάζονται στην ποίηση και τη μελέτη της μεταπολεμικής ελληνικής λογοτεχνίας. Ποιήματα και δοκιμιακά του κείμενα, κριτικά και φιλολογικά, δημοσιεύτηκαν κατά καιρούς σε εφημερίδες και περιοδικά, έντυπα και διαδικτυακά.
Έχει εκδώσει εννέα συλλογές ποιημάτων, άλλες τόσες δοκιμίων και τρεις μελέτες.
Τελευταία ποιητική συλλογή: Βροχές Βερμίου, Μελάνι, 2022.
Τελευταία έκδοση με δοκιμιακά σχόλια της επικαιρότητας:
Ο πηλός και το κανάτι. Παρεμβάσεις αιθεροβάμονος, Μελάνι, 2024

https://new.diavlos.grnet.gr/el/room/5065/event/7779

Υπόθεση: καρναβάλι
2026-02-21 11:30 - 12:30
Ο μυστικός φάκελος φτάνει, τα στοιχεία μπαίνουν στη σειρά.. θα προλάβουμε να λύσουμε το μυστήριο εγκαίρως ενώ μας πιέζει ο χρόνος; Για παιδιά 6-10 ετών. Με προεγγραφή. Στα Μαγικά Κουτιά.

Μυστήριο στον χορό των μεταμφιεσμένων
2026-02-21 10:00 - 11:00
Σε ένα χορό που όλοι είναι μασκαρεμένοι.. καλούμαστε να εντοπίσουμε τον ύποπτο… Θα τα καταφέρουμε; Για παιδιά 6-10 ετών. Με προεγγραφή. Στα Μαγικά Κουτιά.

LEGO Μάσκες σε Κίνηση 2
2026-02-18 18:30 - 19:45
Τι συμβαίνει όταν μια μάσκα LEGO βρεθεί στο καρναβάλι της Βενετίας; Για παιδιά 7-11 ετών. Με προεγγραφή στο Maker Space.

LEGO Μάσκες σε Κίνηση
2026-02-18 17:00 - 18:00
Τι συμβαίνει όταν μια μάσκα LEGO βρεθεί στο καρναβάλι της Βενετίας; Για παιδιά 5-6 ετών. Με προεγγραφή στο Maker space.

Το μυστήριο της χαμένης μάσκας 2
2026-02-16 18:30 - 19:30
Όλοι έχουν το τέλειο άλλοθι .. ή μήπως όχι; Μαζεύουμε στοιχεία και λύνουμε το μυστήριο με λογική και φαντασία..! Για παιδιά 7-12 ετών. Με προεγγραφή. Στα Μαγικά Κουτιά.

"Το έθιμο των Καπεταναίων από το Σύλλογο Βλάχων Βέροιας" παρουσίαση στη Δημόσια Βιβλιοθήκη της Βέροιας
2026-02-16 18:00 - 19:30
Σύλλογος Βλάχων Βέροιας
Sutsatâ Armânjilor di Veria
Πρόσκληση
Ο Σύλλογος Βλάχων Βέροιας, συμμετέχοντας στις δεκαήμερες αποκριάτικες εκδηλώσεις του Δήμου Βέροιας, σας προσκαλεί τη Δευτέρα 16-2-2026, στις 18.00, στη Δημόσια Κεντρική Βιβλιοθήκη Βέροιας, στην παρουσίαση του εθίμου των Καπεταναίων με εισηγητή τον Τάκη Γκαλαΐτση.
Η παρουσία σας θα είναι μεγάλη τιμή για μας.
Για το Δ/Σ
Ο Πρόεδρος Ο Γεν. Γραμματέας
Χρυσής Σταμάτης Ράπτης Γιάννης

Προγραμματισμός με Microbit
2026-02-16 17:00 - 20:00

Το μυστήριο της χαμένης μάσκας
2026-02-16 17:00 - 18:00
Όλοι έχουν το τέλειο άλλοθι .. ή μήπως όχι; Μαζεύουμε στοιχεία και λύνουμε το μυστήριο με λογική και φαντασία..! Για παιδιά 5-6 ετών. Με προεγγραφή. Στα Μαγικά κουτιά.

«Το Μυστικό Φυλαχτό της Καρδιάς», Εργαστήριο 3D, 2ο γκρουπ
2026-02-14 11:30 - 12:15
Στην Ιταλία υπάρχει ένα μυστικό φυλαχτό με καρδιά. Λένε πως όποιος το σχεδιάσει σωστά, ξεκλειδώνει ένα μυστήριο… 6 καλά κρυμμένα μυστικά περιμένουν τη λύση τους Για παιδιά 7-10 ετών. Με προεγγραφή. Στα Maker Space.

«Το Μυστικό Φυλαχτό της Καρδιάς», Εργαστήριο 3D, 1ο γκρουπ
2026-02-14 10:30 - 11:15
Στην Ιταλία υπάρχει ένα μυστικό φυλαχτό με καρδιά. Λένε πως όποιος το σχεδιάσει σωστά, ξεκλειδώνει ένα μυστήριο… 6 καλά κρυμμένα μυστικά περιμένουν τη λύση τους. Για παιδιά 7-10 ετών. Με προεγγραφή. Στο Maker Space.

Anatolia University on the Road
2026-02-11
Σκέφτεστε το επόμενο βήμα μετά το Λύκειο και θέλετε να δείτε από κοντά επιλογές σπουδών με διεθνή προσανατολισμό, σε ένα αγγλόφωνο περιβάλλον που σας προετοιμάζει ουσιαστικά για το μέλλον;
📍 Το Anatolia American University επισκέπτεται τη Βέροια και σας προσκαλεί να κλείσετε ένα 20λεπτο one-on-one meeting με εκπρόσωπο του Γραφείου Εισαγωγής Φοιτητών, ώστε να ενημερωθείτε εξατομικευμένα για τις προπτυχιακές σπουδές στη Θεσσαλονίκη.
Στο προσωπικό σας ραντεβού θα έχετε την ευκαιρία να μάθετε περισσότερα για:
🎓 τα αναγνωρισμένα προγράμματα σπουδών και τις επιλογές σας
🧾 τη διαδικασία εισαγωγής και τα απαιτούμενα δικαιολογητικά
🌍 τη φοιτητική ζωή στο campus και τη ζωή στη Θεσσαλονίκη
💰 τις υποτροφίες και τις δυνατότητες οικονομικής υποστήριξης
🎯 Οι θέσεις είναι περιορισμένες —
Κλείστε εγκαίρως το δικό σας ραντεβού: https://2du5zt.share-eu1.hsforms.com/2Zo5cZ_UpTPubl6gySgdnjA
11 Φεβρουαρίου στη Δημόσια Κεντρική Βιβλιοθήκη Βέροιας
Για περισσότερες πληροφορίες:
https://www.anatoliauniversity.edu.gr/miscellaneous/on-the-road

Η παρέλαση των χρωμάτων
2026-02-09 18:30 - 19:30
Η παρέλαση ξεκινά, κάποιος όμως προσπαθεί να μας μπερδέψει; Θα καταφέρουμε να τον ανακαλύψουμε;
Για παιδιά 5-7 ετών. Με προεγγραφή. Στα Μαγικά Κουτιά.

Intro to AI (Τεχνητή Νοημοσύνη)
2026-02-09 17:00 - 20:00

Η πόλη των μυστικών
2026-02-09 17:00 - 18:00
Μπορεί μια πόλη να μοιάζει με λαβύρινθο;
Τα σημάδια μας βοηθούν να ξετυλίξουμε το κουβάρι της υπόθεσης..
Για παιδιά 7-11 ετών. Με προεγγραφή. Στα Μαγικά Κουτιά

Εισαγωγή στην Επεξεργασία Δεδομένων
2026-02-07 10:00 - 11:00

ΕΧΩ ΚΑΤΙ ΝΑ ΠΩ | Ο ΣΤΡΑΤΟΣ ΤΖΙΤΖΗΣ παρουσιάζει το βιβλίο του, στη Δημόσια Κεντρική Βιβλιοθήκη της Βέροιας
2026-02-04 18:00 - 19:30
Η Δημόσια Κεντρική Βιβλιοθήκη της Βέροιας, οι εκδόσεις Ευρασία και το βιβλιοπωλείο Ηλιοτρόπιο σας προσκαλούν, την Τετάρτη 4 Φεβρουαρίου, στις 6 το απόγευμα, στην αίθουσα εκδηλώσεων της Βιβλιοθήκης, στην παρουσίαση του βιβλίου φιλοσοφικών σημειώσεων του Βεροιώτη σκηνοθέτη και συγγραφέα ΣΤΡΑΤΟΥ ΤΖΙΤΖΗ «Έχω κάτι να πω_Στοιχεία για μια θεωρία της Συμπλήρωσης» που κυκλοφορεί από τις εκδόσεις Ευρασία.
Για το θέμα του βιβλίου συζητούν:

ΣΤΡΑΤΟΣ ΤΖΙΤΖΗΣ, σκηνοθέτης-συγγραφέας
ΓΙΑΝΝΗΣ ΚΑΙΣΑΡΙΔΗΣ, συγγραφέας
ΣΟΥΛΗΣ ΛΙΑΚΟΣ, μουσικός-ποιητής

Με αφετηρία τον κινηματογράφο και τα σενάρια που ξεκίνησε να γράφει, ο ΣΤΡΑΤΟΣ ΤΖΙΤΖΗΣ προβληματίστηκε από νωρίς με τα κίνητρα των κινηματογραφικών ηρώων, και όχι μόνο αυτών. Σε μια σειρά από σκέψεις, γραμμένες σε διάφορες χρονικές περιόδους, ασχολήθηκε με το ζήτημα των απώτερων επιδιώξεων των ανθρώπων για να εντοπίσει το αίτημα της πληρότητας. Όλοι, πιστεύει, κινούνται, συνειδητά ή όχι, προς την ολοκλήρωσή τους, με τον τρόπο του ο καθένας. Όταν έβαλε μαζί τα γραπτά του για το γίγνεσθαι και για το Όλον κατάλαβε ότι αυτά μόνο συμπληρωματικά αποδίδουν μια ολοκληρωμένη εικόνα του ανθρώπου, αποτελώντας κάτι σαν γενική θεώρηση της ανθρώπινης κατάστασης. Έτσι, ανήγαγε τη συμπληρωματικότητα σε μια συνθήκη την οποία καλούμαστε να ακολουθήσουμε για την εκ-πλήρωσή μας.
Ο ΣΤΡΑΤΟΣ ΤΖΙΤΖΗΣ γεννήθηκε και μεγάλωσε στη Βέροια, μέχρι που πήγε στην Αθήνα για την ΑΣΟΕΕ, όπου δραστηριοποιήθηκε σε φοιτητικά κινήματα της εποχής (‘77-’82), οδηγήθηκε σε αδιέξοδο, στράφηκε στον κινηματογράφο, έκανε τις ταινίες «Η Αγάπη Είναι Ελέφαντας» και «Σώσε με», έφυγε στο Βερολίνο το 2004, όπου συγκεντρώθηκε στη φιλοσοφική σκέψη, επανήλθε στο σινεμά με τις ταινίες «45τμ», «Καύση», «Night Out», μέχρι που με το «Έχω Κάτι Να Πω» αποφάσισε να εκδώσει τις σκέψεις του σε βιβλίο και να κάνει ταυτόχρονα μια ταινία γι’ αυτό.
